She Wore a Yellow Ribbon
She Wore a Yellow Ribbon ir 1949. gada ASV vesterna filma, kuras režisors ir Džons Fords. Filmā galvenās lomas atveido Džons Veins, Džoana Drū, Džons Agars, Bens Džonsons un Harijs Kerijs jaunākais. Filmas nosaukums aizgūts no populāras ASV armijas dziesmas. She Wore a Yellow Ribbon ir otrā filma Forda "kavalērijas" filmu triloģijā pēc filmas Fort Apache (1948) un pirms filmas Rio Grande (1950). Filma stāsta par kapteini Neitanu Britlu (Veins), kurš veic savu pēdējo uzdevumu, mēģinot apturēt indiāņu uzbrukumu. Filmas She Wore a Yellow Ribbon pirmizrāde notika 1949. gada 26. jūlijā un to izplatīja RKO Radio Pictures. Filma saņēma Amerikas Kinoakadēmijas balvu kategorijā "Labākais operatora darbs — krāsu filma".